Fl-24 ta' Diċembru 2010, wara ġranet ta' spekulazzjoni, ġie kkonfermat li Leonardo se jieħu f'idejh il-kariga ta' kowċ maċ-ċampjins friski tat-Tazza tad-Dinja tal-Klabbs Internazionale, hu ħa post Rafael Benítez fil-pass kemmxejn kontroversjali, minħabba karriera twila mar-rivali Milan bħala plejer u kowċ; huwa qabel f'kuntratt ta' 18-il xahar li jiskadi fit-30 ta' Ġunju 2012. Leonardo beda tajjeb ħafna, hu ġabar 30 punt minn 12-il logħba, b'medja ta' 2.5 punti għal kull logħba, aħjar mill-predeċessuri tiegħu Benítez u José Mourinho. Fis-6 ta' Marzu, 2011 Leonardo kiser rekord fis-Serie A billi ġabar 33 punt fi 13-il logħba, ir-rekord preċedenti kien 32 punt fi 13-il logħba miksur minn Fabio Capello fl-istaġun 2004–05.